skemerdonker | Just another WordPress.com weblog
skemerdonker Krugersdorp se faux pas
7 Desember 20071 Kommentaar
My ma het hierdie in Keywest afgeneem:
Need a lawyer, anybody?
7 Desember 20074 Kommentaar
Ek wonder of hulle enigsins goed is…
Hoe om mure te verf as jou budget bietjie knyp
19 November 20075 Kommentaar
In ‘n vorige post is daar verwys na ‘n naweek in die Groot Marico waar ek baie tips oor extreme home makeovers geleer het. Hier volg ‘n japtrap manier om hierdie Desember jou huis ‘n Afrikageurtjie te gee:
Stap 1: Grawe die spesifieke kleur grond uit wat jy benodig. (Tip: Jy sal dalk ‘n paar locals moet omkoop met luukshede om die ligging van die grond te vind)
Stap 2: Tel vars beesmis op (Tip: Dit moet verkieslik van beeste wees wat net gras eet en die mis moet nog warm en sag wees)
Stap 3: Meng grond, mis en water met jou kale hande.
GESENSOR vir sensitiewe kykers
Stap 4: Smeer mildelik teen die muur. Rond af met water.
Stap 5: Was jou hande en kyk na jou muur.
In vandag se Beeld
31 Oktober 20075 Kommentaar
Sakevrou, koekversierder skiet haarself glo
Oct 31 2007 07:13:44:610AM – (SA) Elsje Neethling-Blair ‘n Bekende Bloemfonteinse sakevrou, mev. Ansie Stander (53), was waarskynlik oorwerk en het selfmoord gepleeg buite haar huis in Universitas, Bloemfontein. Mnr. Hennie Stander, bekende prokureur en man van dié geliefde koekversierder, vertel: “Ansie het tussen 80 en ‘n 100 koeke per week gebak. “Ek weet sy was oorwerk. Sy het eenvoudig te veel werk gehad en het te hard gewerk. Sy kon vir niemand ‘nee’ sê nie. “Ek het gister omstreeks 06:05 werk toe gegaan. Ons seun, Rikus (23), het in die huis geslaap. Hy het my tien minute later by die kantoor gebel en gesê: ‘Pappa, Mamma het haarself geskiet.’ Ek het dadelik huis toe gery.” Rikus sê hy het wakker geword van ‘n geweerskoot en op Ansie afgekom waar sy reeds dood buite gelê het.
“Sy het bo-op ‘n kartonboks, wat sy gebruik vir die basis van haar koeke, gelê en haarself met my rewolwer in haar hart geskiet. Sy is op slag dood,” sê Stander.
“My vrou is ‘n opgeleide verpleegkundige en die belangstelling in koekversiering het 22 jaar gelede begin toe sy ‘n verjaardagkoek vir Rikus se verjaardag gemaak het. “Hierna het sy kursusse in die kuns van koekversiering geneem en het later só goed gevorder dat sy self ook klas gegee het. “Ansie was betrokke by die Bloemfonteinse tak van die Suid-Afrikaanse Koekversierdersgilde en ‘n bestuurslid van die Bloemfonteinse Fynproewersgilde. “Sy was ook betrokke by die NG kerk Universitasrif en sy het vir feitlik al die tuisnywerhede in die stad gebak. Sy was ook ‘n beoordelaar en bekende gesig op die Bloemfontein-skou se koekuitstallings,” vertel hy.
Terwyl familie en vriende gister met die familie kom simpatiseer het, het een of twee histeriese bruide, wat die tragiese nuus gehoor het, gebel net om te hoor “of sal hul troukoek nou nog betyds klaar sal wees”. Stander word ook oorleef deur haar dogter, Jeane-Mari (Jay) en skoonseun, André (Spies) van Heerden, haar suster, Hela van der Merwe, en broer, Riaan Conradie.
Sê vir my asseblief dis nie tong in die kies geskryf nie.
Goodbye Oom Schalk Lourens
26 Oktober 20073 Kommentaar
23 Oktober 20071 Kommentaar
Ek’s terug in volle glorie nadat daar verneem is van my gemis op ‘n ander blog. Ek het ook my karige besittings met my saamgesleep, alhoewel dit bietjie verouderd is. Ek sal wel probeer om my vroeëre mislukte beloftes na te kom en darem voor kersfees hierdie jaar iets hier te gorrel.
6 Februarie 2007Lewer Kommentaar
Ek weet beloftes maak skuld, maar hierdie nuwe besem vee nou eers baie deeglik by haar nuwe werk en daar is geen tyd vir ginnegaap of nonsens praat nie. Wat ek wel my lesers kan meedeel is dat daar komende naweek weer damme onder eende uitgeruk gaan word by Jan en Cleo Graf se Troue Part 2 -The Drakensberg Files. Foto’s sal voorsien word.
22 Januarie 20076 Kommentaar
Die lang wag is verby, ek’s weer op die lug, in julle are en julle hare. Vir almal wat my van hulle persoonlike skakels afgehaal het, sit my groot asseblief weer terug. Ek het baie dinge om te vertel, oa stories van pers poedels by Hillfox, karre wat brul en jaag tesame met volksliedverwarring, ‘n sad storie van ‘n gebreekte kar en net eenvoudig hoe lekker dit is om op die Wesrand te bly.
7 Oktober 20068 Kommentaar
Ek was lanklaas hier omdat ek nie eintlik toegang tot internet het nie en ook baie rondgereis het die afgelope tyd. Dis duur en stadig om foto’s te plaas, so vasbyt, ek sort my lewe in Jhb uit en dan het ek hopelik een van die dae weer baie om te wys en te sê.
31 Julie 20068 Kommentaar
Volgende Blad » About author